נאט וולף

נת'ניאל מרווין "נאט" וולף (באנגלית: Nathaniel Marvin "Nat" Wolff; נולד ב-17 בדצמבר 1994) הוא שחקן ומוזיקאי אמריקאי. הוא התפרסם תחילה בתור שחקן ילד, בסדרה "להקת האחים העירומים" (2007–2009) של ניקלודיאון. לאחר מכן, התפרסם משלל מתפקידים, בין היתר בסרט "ערים של נייר" (2015), וגילום דמותו של לייט טרנר / קירה (אנ') בסרט הלייב אקשן "מחברת המוות" (2017) של נטפליקס.

ביוגרפיה
וולף נולד בלוס אנג'לס, קליפורניה, בנם של פסנתרן הג'אז מייקל וולף (אנ') ושל השחקנית פולי דרייפר (אנ'). הוא אחיו הגדול של השחקן והמוזיקאי אלכס וולף (אנ'). סבו מצד אמו הוא איש ההון סיכון והמנהיג האזרחי ויליאם הנרי דרייפר השלישי (אנ'), והוא גם אחיינו של איש ההון סיכון טימותי קוק דרייפר (אנ'), בן דודה של השחקנית ג'סי דרייפר (אנ'), ונינו של הבנקאי והדיפלומט ויליאם הנרי דרייפר ג'וניור (אנ'). אביו ממוצא יהודי, ואילו אמו היא מרקע נוצרי; וולף חונך "יהודי מבחינה תרבותית".

קריירה
בשנת 2005 וולף כילד צעיר התפרסם לראשונה כשכיכב בסרט הקומדיה המוזיקלי "להקת האחים העירומים: הסרט" בתור נט.

בשנים 2007–2009 וולף הופיע גם בסדרת-ההמשך מבית ניקלודיאון "להקת האחים העירומים", בה כיכב לצד אחיו במשך שלוש עונות.

בשנת 2011 גילם את ג'ייק הדסון בסרט "על אהבה ואי הבנה" ושיחק בתפקיד קטן בסרטו של גארי מרשל "סילבסטר בניו יורק".

בשנת 2012 גילם את ראסטי בורגנס בסרט "כותבים, סיפור אהבה".

בשנת 2013 שיחק בתור ג'רמייה בסרט הקומי "טעות ברישום" לצד טינה פיי ופול ראד. לאחר מכן, גילם את פרד בסרט הדרמה "פאלו אלטו", וגילם את סימון בסרט "השומרים האחרונים".

בשנת 2014 שיחק בסרט "אשמת הכוכבים" בתור אייזק; הסרט, אשר בוים על ידי ג'וש בון , מבוסס על הרומן בעל אותו שם מאת ג'ון גרין. לאחר מכן, כיכב בתור ריק סטיבנס בסרט הקומדיה "משתוללת" לצד סלינה גומז.

בשנת 2015 הוא כיכב בתור קוונטין בסרט "ערים של נייר" המבוסס על ספר באותו השם, לצד השחקנית הבריטית קארה דלווין. לפני כן, שיחק בתור אד בסרט "אשבי" לצד מיקי רורק.

בשנת 2016 שיחק בסרטו של ג'יימס פרנקו "פירות המאבק".

בשנת 2017 גילם את דמותו של קירא/לייט טרנר בסרט הלייב אקשן "מחברת המוות" מבית נטפליקס המבוסס על אנימה באותו השם. בהמשך אותה שנה שיחק בקומדיה הרומנטית "כולם חוזרים הביתה".

בשנת 2019 שיחק בסרט "סמפר פיי" לצד לייטון מיסטר, ובסרט המלחמה "המחסלים".

בשנת 2020 שיחק בסרט האימה "מצלמת גוף" לצד מרי ג'יי בלייג', ושיחק במיני-סדרה "העמדה", שמבוסס על ספרו באותו שם של סטיבן קינג.

בשנת 2023 החל לככב לצד כריסטוף ואלץ בסדרת המתח והריגול "היועץ" מבית רשת אמזון פריים וידאו.

פילמוגרפיה

קולנוע

טלוויזיה

תיאטרון

קישורים חיצוניים

הערות שוליים 

שחקני קולנוע וטלוויזיה אמריקאים
שחקני תיאטרון אמריקאים
שחקנים ילדים אמריקאים
מוזיקאים אמריקאים
זמרים-יוצרים אמריקאים
זוכי פרס בחירת הנוער
אמריקאים ממוצא יהודי
אמריקאים שנולדו ב-1994